cyanic-selkie/wikianc huggingface dataset:
Տաբու (ֆիլմ, 1931)
Սյուժե
Ծերացած դեսպան Հիթուն կարևոր հանձնարարությամբ գալիս է Խաղաղ օվկիանոսի հարավային մասում գտնվող Բորա-Բորա կղզի։ Նա Բորա-Բորայի առաջնորդին է փոխանցում Ֆանումա կղզու առաջնորդի ուղերձը. մահացել է նրա ցեղի սուրբ կույսը, և Բորա-Բորա կղզուց մի աղջկա՝ Ռերի անունով, տրված է նրա տեղը զբաղեցնելու մեծ պատիվը։ Այս րոպեից ոչ մի տղամարդ իրավունք չունի կպչել նրան կամ նրա վրա ուղղել տենչական հայացք, այսինքն նրա վրա տաբու է դրվում։ Մատախին` Ռերիի սիրեցյալը, ի վիճակի չէ տանել դա։ Հենց այդ գիշեր նա դեսպանի նավից առևանգում է Ռերիին, և նրանք կանոեով փախչում են կղզուց։
Կիսամեռ վիճակում նրանք հասնում են ֆրանսիական գաղութին։ Երկուսն էլ առողջանում են, և Մետախին դառնում է շրջանի լավագույն մարգարիտ որսացողը։ Նրանք ուրախ են, սակայն Մետախին չգիտի գումարի մասին և չի հասկանում, որ բոլորին խմիչք հյուրասիրելով ստորագրում է հաշվի տակ։
Տեղական ոստիկանությունը՝ զույգի համար գումար խոստացած ֆրանսիական կառավարությունից ծանուցում է ստանում, սակայն Մետախին նրանց որպես կաշառք տալիս է իր վերջին մարգարիտը։ Կղզի է գալիս Հիթուն։ Նա հանդիպում է Ռերիին և հայտնում, որ եթե երեք օրից նա չհանձնվի, Մատախին կմեռնի։ Ռերին` առանց Հիթուի հետ հանդիպման մասին հայտնելու Մատախիին համոզում է փախչել։ Սակայն երբ Մատախին երկկայմմ առագաստանավի տոմսեր է գնում, առևտրականները նրանից գումար են վերցնում` պարտքերը վճարելու։
Գիշերը Հիթուն վերադառնում է ոստիկանական տեսուչի հետ։ Ռերին իր մարմնով ծածկում է քնած Մատախիին, այնուհետև համաձայնում է վերադառնալ Բորա-Բորա, որ փրկի նրա կյանքը։ Երբ Մատախին արթնանում է, Ռերին քնած է ձևանում։ Մատախին որոշում է գումար հավաքել լագունայի՝ շնաձկան պաշտպանության տակ գտնվող գաղտնի հատվածում, որտեղ արդեն մեկ որսորդ զոհվել էր։ Նրա գնալուց հետո Ռերին գրում է հրաժեշտի երկտող և գնում է Հիթուի մոտ։ Մատախին փորձում է հեռանալ շնաձկից և մարգարիտ որսալ, սակայն տուն հասնելով գտնում է երկտողը։ Նա լողալով անցնում է Հիթուի նավի տակ և բռնվում է նրա տակ կախված պարանից, բայց Հիթուն կտրում է այն։ Շարունակելով լողալ նավի հետևից, Մատախին հյուծվում է և խեղդվում։
Արտաքին հղումներ
Կատեգորիա:Անգլերեն ֆիլմեր Կատեգորիա:1931 ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ֆիլմեր
Սուրբ Մարիամ Աստվածածին եկեղեցի (Երևան)
Սուրբ Մարիամ Աստվածածին եկեղեցի, հայկական առաքելական եկեղեցի Երևանի Մալաթիա-Սեբաստիա վարչական շրջանում։
Պատմություն
1927 թ. խորհրդային Հայաստան եկան գաղթականներ Փոքր Հայքի Մելիտենե (Մալաթիա) քաղաքից։ Երևանի ծայրամասերից մեկում նրանք հիմնեցին թաղամաս, և անվանեցին Նոր Մալաթիա։
1960-ականներին Երևանի Նոր Մալաթիա թաղամասում հիմնվել է 1915 թ. Մեծ եղեռնի զոհերի հիշատակին նվիրված հուշարձան-այգի, որի հարևանությամբ տարիներ անց կառուցվեց նաև Սբ. Մարիամ Աստվածածին եկեղեցին, որը նման է պատմական Մելիտենեի գլխավոր եկեղեցուն (ճարտարապետ՝ Հրաչյա Գասպարյան)։ Եկեղեցու կառուցման ժամանակ Փոքր Հայքի Մալաթիա նահանգից բերված հող է խառնվել պատի շաղախին։ Եկեղեցու կառուցումն սկսվել է 1991 թ.` նվիրված Արցախյան ազատամարտում ընկած հերոսների, նաև` նահատակված մալաթիահայերի հիշատակին։ Շինարարությունն սկսվել է Վազգեն Ա Ամենայն հայոց կաթողիկոսի օրոք։ Նախաձեռնությունը Նոր Մալաթիայի՝ այն ժամանակվա թաղապետ Վահան Զատիկյանինն էր։ Եկեղեցին գործում է 1998 թվականից։
Արտաքին հղումներ
մ մ
(8403) Մինորուշիմիզու
(8403) Մինորուշիմիզու (Minorushimizu), աստերոիդ աստերոիդների հիմնական գոտում։ Հայտնաբերվել է 1994 թվականի մայիսի 6-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 3,002104 ա. մ., առավելագույնը մոտենում է 2,7204 ա. մ. հեռավորության վրա և հեռանում 3,2838 ա. մ. ։ Արեգակի շուրջ մեկ ամբողջական պտույտ է կատարում 1899,93 երկրային օրվա ընթացքում, իր ուղեծրով շարժվելով միջինում 0,189481 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,49° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրոտևս
Պրոտևս (Πρωτεύς), հին հունական դիցաբանության ծովային աստվածություն, Պոսեյդոնի որդին, Պսամաֆեյի ամուսինը և Էյդոթեյի հայրը։
Ուներ կանխատեսելու կարողություններ։
Ըստ Վերգիլիոսի՝ ապրում էր Կարպաֆայի մոտակայքում, կարող էր ընդունել տարբեր կերպարանքներ ։ Որդիների մահից հետո Թրակիայից տեղափոխվեց Եգիպտոս։ Հեղինեի կերպարանքով այցելեց Պարիսին։ Ապրում էր Ֆարոսում ։ Գուշակեց Մենելայոսի ապագան ։ Երբ Մենելայոսը կապեց նրան, խորհուրդ տվեց զոհաբերություն անել, որպեսզի կարողանա վերադառնալ տուն ։
Պրոտևս արքան
Ըստ Էվգեմերիստական մեկնաբանության՝ Պրոտևսը եղել է Եգիպտոսի արքան, կառավարել է Ֆարոսը։ Հյուրընկալել է Դիոնիսոսին ։ Նրա սրբազան տարածքը գտնվում էր Մեմֆիսում ։ Հերմեսը Զևսի կամքով առևանգում է Հեղինեին և տալիս Պրոթևսին ։ Նրա կինը Պսամֆան է, երեխաները Ֆեոկլիմեն և Ֆեոնոյան ։ Եվրիպիդեսը հիշատակում է նրա դամբարանի մասին։
Հաջորդ ավանդույթը
Նրան է նվիրված 25-րդ օրփեոսյան հիմնը։ Էսքիլեսի «Պրոթևս» պիեսի գործող անձն է։ Ըստ մեկնաբանության՝ ազնիվ մարդկանց երևում էր ջրի կերպարանքով, իսկ չար մարդկանց՝ վրիժառուի ։ Նրա կերպարանափոխվելու հատկության պատճառով նրան համեմատել են պոլիպի հետ։ Պրոտևսի անունով ծովային ձիուկը դարձավ 2004 թ. Աթենքում կազմակերպված պարաօլիմպիական 12-րդ խաղերի խորհրդանիշը։
Ծանոթագրություններ
Կատեգորիա:Հին հունական դիցաբանություն
Լյուվենի կաթոլիկ համալսարան
Լյուվենի կաթոլիկ համալսարանը կամ Լյուվենը ամենամեծ և ամենահայտնի համալսարանն է Բելգիայում։ Համալսարանը հիմնվել է 1425 թ. Ջոն IV–ի կողմից անգլիացի Պապի հովանավորությամբ որպես Լյուվենի համալսարան։
Ծանոթագրություններ
Կատեգորիա:Բելգիայի համալսարաններ Կատեգորիա:1968 կազմալուծումներ Բելգիայում Կատեգորիա:15-րդ դարում հիմնադրված կրթական հաստատություններ
Մորի (Տրենտոյի գավառ)
Մորի (Տրենտոյի գավառ)  (Mori), կոմունա Իտալիայում, գտնվում է Տրենտինո Ալտո Ադիջե մարզի Տրենտո գավառում ։ Բնակչությունը կազմում է 9086 մարդ (2008 թվականի տվյալներով)։ Խտությունը կազմում է 267 մարդ/կմ²։ Տարածքը գրավում է 34 կմ²։ Էլեկտրոնային փոստ՝ 38065։ Հեռախոսային կոդ՝ 0464։
Մաքուր բանականության հավերժ փայլատակում
«Մաքուր բանականության հավերժ փայլատակում» (Eternal Sunshine of the Spotless Mind), ռոմանտիկ դրամա` ֆանտաստիկ տարրերով։ Նկարահանվել է 2004 թվականին Միշել Գոնդրիի կողմից Չարլի Կաուֆմանի սցենարով։ Ֆիլմը արժանացել է «Օսկարի» լավագույն օրիգինալ սցենարի համար։ Այն քիչ ֆիլմերից է, որտեղ Ջիմ Քերրին հանդես է գալիս ոչ կատակերգական դերում։
Մորի (Տրենտոյի գավառ)
Ծանոթագրություններ
Կատեգորիա:Իտալիայի բնակավայրեր
Մաքուր բանականության հավերժ փայլատակում
Սյուժեն
''«Կարելի է ջնջել սերը հիշողությունից, բայց ջնջել այն սրտի՜ց... Դա արդեն ուրիշ պատմություն է»'', - ահա այս արտահայտությունը կարելի է համարել ողջ ֆիլմի գաղափարական խտացումը։ Սուրբ Վալենտինի օրը Ջոելը (Ջիմ Քերրի) սովորականի նման պատրաստվում էր գնալ աշխատանքի, բայց վերջին պահին, երկաթուղային կայարանում կանգնած, նա որոշում է գնացք նստել և գնալ Մոնտոկ։ Նա տեսնում է մի կապույտ մազերով աղջկա։ Վերջինս գնացքում իր ձեռքն է վերցնում նախաձեռնությունը և ծանոթանում Ջոելի հետ։ Ճամփորդության ընթացքում նրանք հասկանում են, որ իրենց կենսագրությունները շատ ընդհանրություններ ունեն։ Ջոելը շատ հաճախ է այցելում այն գրախանութը, որտեղ աշխատում է Քլեմենտինան (Քեյթ Ուինսլեթ)։ Նա խնդրում էր Ջոելին չերգել «Սիրելի Քլեմետինա» երգը, որը հաճախ երգում էր մուլտֆիլմի մի շուն-հերոս։ Կարճ ժամանում նրանք մտերմանում են միմյանց հետ, յուրահատուկ հանդիպում կազմակերպում՝ սառած գետի սառույցի վրա պառկած և նայելով աստղազարդ երկնքին։ Ջոելը՝ երազկոտ մելանխոլիկը, հանդիպում է կյանքով լեցուն ու աշխույժ Քլեմենտինային։ Նրանց կյանքը դառնում է վառ իրադարձությունների հրավառություն։
Մի անգամ Ջոելը գալիս է գրախանութ, որտեղ աշխատում է Քլեմետինան, նրանից ներողություն խնդրելու և նվեր մատուցելու, սական Քլեմետինան չի ճանաչում նրան և Ջոելի հետ շփվում է ինչպես անծանոթի։ Այս դեպքը շատ է զարմացնում Ջոելին, քանի դեռ նրա ընկերները նրան ցույց չեն տալիս հիշողությունների ջնջմամբ զբաղվող «Լակունա» գործակալության այցեքարտը։ Ջոելը հասկանում է, որ Քլեմենտինան օգտվել է այդ ծառայությունից՝ ջնջելով հիշողությունները՝ կապված տհաճ մարդկանց հետ։ Փետրվարի 12-ի առավոտյան Ջոելը գնում է «Լակունա», որպեսզի պատասխան տա Քլեմենտինային, և ինքն էլ ջնջի իր հիշությունները՝ կապված նրա հետ։ Բժիշկը՝ Հովարդ Մերզվիեկը (Թոմ Ուիլկինսոն), զրուցում է Ջոելի հետ։ Ի վերջո, Ջոելը որոշում է ջնջել իր բոլոր հիշողությունները Քլեմենտինայի մասին։ Ջոելը պետք է բերեր բոլոր այն իրերը, որոնք այս կամ այն չափով հիշեցնում էին Քլեմենտինային։ Ստեղծելով հիշողության քարտը՝ Ջոելին ուղարկում են իր տուն։ Տնային պայմաններում 2 մասնագետներ՝ Սթենն (Մարկ Ռուֆալո) ու Պատրիկը (Էլայջա Վուդ), իրականացնելու էին Ջոելի հիշողության ջնջման գործընթացը։ Պատրիկի անունը ինչ-որ տեղ ծանոթ թվաց Ջոելին, բայց նա չկարողացավ մտաբերել, թե որտեղ է լսել այն, և թե ինչու է այդ անունը այդքան տհաճ իրեն։ Այսպես, 2 մասնագետները սկսում են իրենց աշխատանքը։ Այդ ընթացքում Պատրիկը պատմում էր, որ մի անգամ սիրահարվել է մի հաճախորդուհու, որի հիշողությունը ջնջում էր, և անգամ գողացել նրա ներքնազգեստը։ Սա որոշ թշնամանք է առաջացնում Սթենի մոտ, և նա, հիշելով աղջկա անունը, հայտնում է, որ դա հենց Ջոելի ընկերուհին է եղել։ Ավելի ուշ նրանց է միանում Մերին (Քիրսթեն Դանսթ)` բժիշկ Մերզվիեկի քարտուղարուհին։ Հանկարծ Պատրիկին զանգահարում է Քլեմենտինան և հուզված խնդրում շտապ իր մոտ գնալ։ Ջոելը մնում է Մերիի և Սթենի հսկողության ներքո։ Վերջիններս, սակայն, չեն նկատում, որ հիշողության ջնջման գործընթացը նախատեսվածի պես չի իրականանում։ Իր ենթագիտակցության մեջ Ջոելը ակտիվորեն դիմադրում է հիշողության ջնջմանը։ Նրա գլխում մեկը մյուսի հետևից հայտնվում են տարբեր հուշեր` բերելով թախիծ ու տխրություն։ Ջոելը հիշում է Քլեմենտինայի հետ բոլոր հանդիպումները։ Աղջիկը օգնում է Ջոելին պայքարել ջնջման դեմ։ Նա միշտ հետևում է Ջոելին իր հիշողություններում։ Բերելով Քլեմենտինային իր մանուկ տարիքի հիշողությունների մեջ՝ Ջոելը փորձում է պահպանել նրա կերպարը իր հիշողության մեջ, որպեսզի արթնանալով հիշի ամեն ինչ։ Բայց այս պլանը ձախողվում է։ Հենց որ Սթենը նկատում է, որ խնդիրներ են առաջացել, շտապ կանչում է բժիշկ Մերզվիեկին։ Բժիշկը գալիս է և հարթում խնդիրները։ Քլեմենտինային մասին բոլոր հիշողությունները ջնջվում են Ջոելի ուղեղից։ Սթենը դուրս է գալիս սենյակից՝ թողնելով Մերիին և բժշկին միայնակ։ Մերին խոստովանում է բժշկի հանդեպ տածած իր զգացմունքների մասին։ Բժիշկը հորդորում է վերջ տալ և չխոստովանել այլևս ոչինչ, սակայն Մերին գրկում է նրան ու համբուրում։ Այս տեսարանի վկան պատահաբար դառնում է բժշկի կինը, ով պատուհանից տեսնում է ամեն ինչ։ Մերին ներողություն է խնդրում բժշկի կնոջից։ Պարզվում է, որ Մերին մեկ անգամ չէ, որ փորձում է մտերմանալ բժշկի հետ, և նա նույնպես դիմել է բժշկի հետ կապված իր հիշողությունները ջնջելուն։ Նա խիստ վիրավորվում է և լքում դեպքերի վայրը։ Մերին շոկի մեջ է, քանի որ չգիտեր, որ բժիշկն ամուսնացած է։ Նա որոշում է կազմակերպության հաճախորդներին ուղարկել բոլոր այն տեղեկությունները, որոնք վերաբերում են նրանց գործերին։
Քլեմենտինան մտնում է իր տուն և գտնում իր ծրարը՝ ուղարկված Մերիի կողմից։ Ծրարում Քլեմենտինայի ձայնագրությունն էր և բոլոր մանրամասները՝ կապված նրա հիշողությունների ջնջման գործընթացի հետ։ Ջոելը լսում է Քլեմենտինայի խոստովանությունները, խնդրում նրան լքել իրեն և հեռանալ։ Նա լսում է կոպիտ խոսքեր իր հասցեին Քլեմենտինայի կողմից և մտածում, որ սա ինչ-որ դաժան կատակ է։ Քլեմենտինան, լսելով ձայնագրությունը, եզրակացնում է, որ նրանք սիրավեպ են ունեցել, և այն տխուր է վերջացել։
Գնացքում հանդիպելով միմյանց՝ Ջոելը առաջարկում է նորից սկսել ամեն ինչ, և չնայած մտավախությանը, որ ամեն ինչ կարող է կրկնվել նույն կերպ, նրանք իրենց հարաբերությունները սկսում են կառուցել սկզբից։
Արտաքին հղումներ
Կատեգորիա:Ամերիկյան մելոդրամա ֆիլմեր Կատեգորիա:2004 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան դրամա ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ռոմանտիկ կինոկատակերգություններ Կատեգորիա:Universal Pictures ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ
Օրեխովո-Վասիլևկա
Օրեխովո-Վասիլևկա (Оріхово-Василівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Օրեխովո-Վասիլևկա գյուղում բնակվում էր 227 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Սուրբ Խաչ Զորավոր մատուռ (Երևան)
Սուրբ Խաչ Զորավոր մատուռ, Հայ Առաքելական եկեղեցու տաճար Երևանի Շենգավիթ թաղամասում։
Պատմություն
Ամենայն հայոց կաթողիկոս Վազգեն Առաջինի օրոք 1991 թ. Երևանի Շենգավիթ համայնքում հավատացյալ բնակիչ Ռուբեն Գասպարյանը կառուցել է Ս. Խաչ Զորավոր մատուռը ։ Տարիներ շարունակ նույն տեղում է եղել մի հինավուրց խաչքար, որի շուրջ միշտ մոմեր են վառվել։
Ծանոթագրություններ
խ խ
Sgn
''' (սիգնում, -նշան), մասնակի հաստատուն ֆունկցիա, իրական արգումնենտի համար։ Նշանակվում է՝ \sgn x։ Սահմանվում է հետևյալ կերպ.
Ֆունկցիան տարրական չէ։ Հաճախ օգտագործվում է հետևյալ ներկայացումը․ Ընդ որում զրոյի մոդուլի ածանցյալը, որը սահմանված չէ, վերահաշվարկվում է ձախ և աջ համապատասխան ածանցյալների թվաբանական միջինով։
Ֆունկցիայի ընդհանրացումը կոմպլեքս արգումենտի համար
Ֆունկցիայի նշված ներկայացումը հնարավորություն է տալիս կոմպլեքս արգումենտի համար ֆունկցիայի հնարավոր ընդհանրացումներից մեկը։ Ընդ որում, где — կոմպլեքս թվի արգումենտ։ Երբz \ne 0  \sgn z ֆունկցիայի արդյունքը հանդիսանում է միավոր շառավղով շրջանագծի կետ, z–ին մոտ թիվ։ Այս ընդհանրացման իմաստը կայանում է նրանում, որ միավոր երկարությամբ շառավիղ–վեկտոր ի միջոցով ներկայացումը կոմպլեքս հարթության վրա ճիշտ չէ z=0 թվի համար։ Բևեռային կոորդինատների համար այդ նույն ուղղությունն է տալիս \varphi անկյունը։
Էռնստ Էդուարդ Կումմեր
Էռնստ Էդուարդ Կումմեր (Ernst Eduard Kummer, ), գերմանացի մաթեմատիկոս։
1856-1884 թթ.՝ Բեռլինի համալսարանի պրոֆեսոր։ Առաջին աշխատանքները վերաբերում են շարքերին։ Մոտ 1842 թվականին ստեղծել է հանրահաշվական թվերի տեսությունը, որի մեթոդները մեծ ազդեցություն են ունեցել թվերի տեսության և հանրահաշվի հետագա զարգացման վրա։ Հանրահաշվական թվերի բաժանելիության ուսումնասիրությունը նրան հանգեցրեց, այսպես կոչված, իդեալական թվերի մուծմանը։ Ունի երկրաչափության, որոշյալ ինտեգրալների, տեսական մեխանիկայի վերաբերյալ աշխատություններ։
Ծանոթագրություններ
Կատեգորիա:Գերմանացի մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Պետերբուրգի գիտությունների ակադեմիայի թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Փիլիսոփայական գիտությունների դոկտորներ
Տորի Դևիտո
Տորի Դևիտո (Torrey Joel DeVitto, ), ամերիկացի դերասանուհի, ֆոտոմոդել, ջութակահարուհի։ Առավել հայտնի է «Հմայիչ խաբեբաները» հեռուստասերիալի Մելիսա Հաստինգսի դերում և «Վամպիրի օրագրերը» ֆիլմի, Մերիդիտ Ֆելլի դերում։
Կենսագրություն
Տորի Դևիտոն ծնվել Հանթինգթոն։ Նրա հայրը՝ Լիբերտի Դևիտոն, 28 տարի եղել է թմբկահար։ Հոր համերգային շրջագայությունների պատճառով Տորիի մանկությունը անցել է ճանապարհորդություններով։ 6 տարեկանում սկսել է ջութակ նվագել դպրոցի նվագախմբում։ 15 տարեկանում նկարահանվել է գովազդներում, աշխատել է Չիկագոյում՝ մոդելային գործակալությունում։ Մի քանի տարի զբաղվել է մոդելային բիզնեսով, ապա նա անցել է դերասանական կարիերայի։ 2005 թվականին դարձել է առաջատար դերասանուհիներից մեկը, երբ խաղացել է մի քանի դրամա ֆիլմերում։ Դրանցից մեկը «Գեղեցիկ մարդիկ» ֆիլմն է, որտեղ Տորին խաղացել է Կարենի դերը։ Նկարահանվել է առաջին եթերաշրջանում՝ 16 սերիայում։
2008 թվականին նկարահանվել է 5֊րդ և 6֊րդ եթերաշրջաններում « Մեկ փշակաղնու ծառ» Տորին խաղացել է ՝ «Մեր ամռան հույսերը», «Կլինիկա», «Դրեյք և Ջոշ», «Կվինսա թագավոր», «C.S.I.: Մայամիի հանցագործություն», «Ամրոց» հեռուստասերիալներում։ Նաև նկարահանվել է « Ես գիտեմ, թե դու ինչ էս արել անցած ամառ» ֆիլմում։ 2010 թվականից նա նկարահանվել է «Հմայիչ խաբեբաները» հեռուստասերիալում, որտեղ խաղում է երկրորդական դեր։
Անձնական կյանք
2011 թվականից մինչև 2013 թվականը ամուսնացած է եղել Փոլ Ուելսի հետ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:Ամերիկացի ջութակահարներ Կատեգորիա:21-րդ դարի ամերիկացի դերասանուհիներ
Վարդան Ուռուտյան
Ծնվել է 1977 թվականին՝ Անիի շրջանի (այժմ՝ Շիրակի մարզ) Մարալիկ քաղաքում ։ 1994 թվականին ոսկե մեդալով ավարտելով Մարալիկի թիվ 1 միջնակարգ դպրոցը՝ ընդունվել է Երևանի ժողովրդական տնտեսության ինստիտուտ (ներկայումս՝ Հայաստանի պետական տնտեսագիտական համալսարան)։ 1999 թվականին գերազանցությամբ ավարտել է ընդհանուր տնտեսագիտության ֆակուլտետը՝ «Համաշխարհային էկոնոմիկա» մասնագիտությամբ։ 1999-2002 թվականներին աշխատել է որպես «Տնտեսագիտության տեսություն» ամբիոնի ասպիրանտ։ 2002 թվականին ավարտել է ԵՊՏԻ ասպիրանտուրան՝ ստանալով տնտեսական գիտությունների թեկնածուի գիտական աստիճան ։
2003 թվականին ավարտել է Կանադայի Գուելֆի համալսարանի հետասպիրանտական հատուկ դասընթացը։ 2006-2012 թվականների ընթացքում Համաշխարհային բանկի ինստիտուտի կողմից արժանացել է 4 հավաստագրի, զբաղվել գիտահետազոտական աշխատանքներով, փորձի փոխանակման և վերապատրաստման նպատակով գործուղվել եվրոպական և ամերիկյան համալսարաններ։ 2008 թվականին ավարտել է Տեխասի A&M համալսարանի «Առաջնորդություն և կրթության կառավարում» հատուկ դասընթացը, իսկ 2011 թվականին ավարտել է Մաաստրիխտի կառավարման դպրոցի «Բարձրագույն ուսումնական հաստատությունների կառավարում» գործադիր կառավարման ծրագիրը ։
2000 թվականի սեպտեմբերից, որպես դասախոս և հետազոտող, աշխատանքի է անցել Ագրարային համալսարանի, ԱՄՆ գյուղդեպարտամենտի և Տեխասի A&M համալսարանի կողմից հիմնադրված Ագրոբիզնեսի ուսուցման կենտրոնում (ԱՈւԿ)։ 2005 թվականին նշանակվել է կենտրոնի փոխտնօրեն, իսկ 2007 թվականի սեպտեմբերից մինչև 2018 թվականի օգոստոսը՝ տնօրեն ։ 2007 թվականին ստացել է դեցենտի կոչում։ 2010 թվականի փետրվարից հանդիսանում է Տեխասի A&M համալսարանի Գյուղատնտեսական էկոնոմիկայի դեպարտամենտի ասոշիեյթ պրոֆեսոր։ 2014 թվականից Վիրջինիայի պոլիտեխնիկական ինստիտուտի և նահանգային համալսարանի, Ֆրեզնոյի նահանգային համալսարանի, Փենսիլվանիայի նահանգային համալսարանի (ԱՄՆ) և Գայզենհայմի համալսարանի (Գերմանիա) հետ մշակել և զարգացրել է միջազգային չափանիշներին համապատասխանող մի շարք կրթական ծրագրեր։ Անդամակցում է Պարենի և ագրոբիզնեսի կառավարման միջազգային ընկերակցությանը (IFAMA), Գյուղատնտեսական տնտեսագետների միջազգային (IAAE) և Եվրոպական ընկերակցություններին (EAAE) և Կոոպերատիվների միջազգային դաշինքի հետազոտական խորհրդին (ICA RC) և մի շարք այլ գիտահետազոտական միջազգային կազմակերպությունների ։
Անգլերեն լեզվով դասավանդում է «Ֆինանսների կառավարում», «Ֆինանսների վերլուծություն» և «Գյուղատնտեսական կոոպերատիվներ» դասընթացները։ Մասնակցել է տարածաշրջանային և միջազգային մի շարք հետազոտական ծրագրերի։ Որպես փորձագետ աշխատել է Համաշխարհային բանկի, Ասիական զարգացման բանկի, ՄԱԿ-ի Պարենի և գյուղատնտեսության կազմակերպության զարգացման ծրագրերում՝ բազմաթիվ առիթներով մասնակցելով այդ կառույցների իրականացրած հետազոտական ծրագրերին որպես թիմի ղեկավար և գլխավոր հետազոտող ։
Հրատարակել է 37 գիտամեթոդական աշխատանքներ, որից 33-ը՝ ատենախոսության պաշտպանությունից հետո, իսկ 23-ը ներկայացվել են միջազգային գիտաժողովներում։ Աշխատանքային գործունեության ընթացքում արժանացել է բազմաթիվ գովասանագրերի և հավաստագրերի ։
2002 թվականին պարգևատրվել է ԱՄՆ դեսպան Ջոն Օրդուեյի, իսկ 2005 թվականին՝ Ջոն Էվանսի գնահատանքի հավաստագրով։ 2011 թվականին պարգևատրվել է ՀՊԱՀ ոսկե հուշամեդալով, իսկ 2015 թվականի ՀԱԱՀ ոսկե մեդալով։ 2013 թվականին խրախուսվել է ՀՀ գյուղատնտեսության նախարարի շնորհակալագրով ։
Արտաքին հղումներ
Կատեգորիա:Հայ տնտեսագետներ Կատեգորիա:Տնտեսագիտության թեկնածուներ Կատեգորիա:Մարալիկ քաղաքում ծնվածներ Կատեգորիա:Հայաստանի ազգային ագրարային համալսարանի ռեկտորներ Կատեգորիա:ՀՊՏՀ շրջանավարտներ
Կապվածություն
Կապվածությունը մտերիմ, միջանձնային հարաբերությունների զարգացման գործընթացն է։ Ավելի հաճախ այն լինում է ընտանիքի անդամների կամ ընկերների միջև, սակայն կարող է ձևավորվել նաև տարբեր խմբերի մեջ, ինչպիսիք են օրինակ սպորտային ակումբները կամ միասին շատ ժամանակ անցկացնող մարդկանց միջև։ Կապվածությունը հասարակական գործընթաց է, սակայն տարբերվում է պարզապես փոխադարձ հավանությունից։
Կապվածությունը բնութագրվում է այնպիսի զգացմունքների առաջացմամբ, ինչպիսիք են մտերմությունը և վստահությունը։ Ցանկացած երկու մարդիկ, ովքեր միասին ժամանակ են անցկացնում, կարող են ձևավորել կապվածություն ։
Կապվածության ձևավորում
Մարդկային առաջին կապվածությունները առաջանում են երեխաների մոտ իրենց ծնողների նկատմամբ, իսկ ավելի ուշ` նրանց դաստիարակման վրա ազդեցություն ունեցող այլ մարդկանց հանդեպ։ Հոգեբանների մոտ տարածված է այն կարծիքը, որ եթե նման սկզբնական կապվածությունների ձևավորումը ինչ-ինչ պատճառներով դժվարացված կամ անհնարին է, ապա հասուն մարդը չի կարող լիակատար կապվածություն ձեռք բերել և այլ մարդկանց նկատմամբ, ինչը լրջորեն խաթարում է նրա հասարակայնացման գործընթացը և կարող է հակասոցիալական անձնային խանգարման պատճառ հանդիսանալ ։
Մայրական կապվածություն
Մարդկային բոլոր կապվածություններից ամենաուժեղներից մեկը մայրական կապվածությունն է։ Այն սկսվում է զարգանալ հղիության ժամանակ. հղիությունից հետո կաթով կերակրման ժամանակ օքսիտոցինի արտադրությունը մեծացնում է պարասիմպաթիկ գործունեությունը, ինչն էլ իր հերթին նվազեցնում է տագնապը և խթանում կապվածության մեծացմանը մոր և նորածնի միջը։ Ընդհանուր առմամբ մայրական օքսիտոցինի շրջանառությունը կարող է հոգատար վարքագիծ առաջացնել կաթնասունների մոտ իրենցից ավելի փոքր տեսակների հանդեպ։
Կրծքով կերակրումը ամրացնում է վաղ մայրական կապվածությունը հպումների, պատասխանների և հայացքների միջոցով ։
Հայրական կապվածություն
Ի տարբերություն մայրական կապի` հայրական կապերը տատանվում են` կախված երեխայի զարգացման շարունակականությունից։ Փաստացիորեն, շատ երեխաներ այժմ մեծանում են հայրազուրկ և ընդհանրապես չեն զգում հայրական կապվածություն։ Ընդհանուր առմամբ, ավելի ուշ հայրական կապվածությունն ավելի դոմինանտ է դառնում երեխայի համար։ Հայր-երեխա կապվածության հիման վրա երեխայի մոտ հարգանք է առաջանում այնպիսի թեմաների հանդեպ, ինչպիսիք են քաղաքականությունը կամ փողը, մինչդեռ մայր-երեխա կապվածությունը կարող է հետաքրքրություն առաջացնել այնպիսի երևույթների հանդեպ, ինչպիսիք են կրոնական հայացքները կամ ընդհանուր աշխարհայացքը կյանքում ։
Ծանոթագրություններ
Կատեգորիա:Միջանձնային հարաբերություններ
Երջանիկ լինելու արվեստը
«Երջանիկ լինելու արվեստը․ Ուղեցույց կյանքի համար» (The Art of Happiness. A Handbook for Living), Դալայ լամա XIV-ի և հոգեբույժ Հովարդ Կաթլերի զրույցի հիման վրա գրված գիրք։Կաթլերը գրքում լայնորեն մեջբերել է Դալայ լամայի պատասխանները իր հարցերի վերաբերյալ՝ նկարագրելով այն իրադրության մանրամասները, որոնցում անցկացվել է հարցազրույց ը, և ավելացնելով իր սեփական մտորումները բարձրացված հարցերի վերաբերյալ։
1999 թվականին ըստ « New York Times » օրաթերթի՝ գիրքը 37 շաբաթվա ընթացքում ընդգրկվել է բեսթսելլերների ցանկում ։
Բովանդակություն
Գիրքը բաղկացած է հինգ մասից․
Դալայ լաման շատ է ճանապարհորդել աշխարհով և հաճախ սկսել է դասախոսություններ վարել՝ ասելով, որ ինքը զգում է, որ ճանաչում է իր լսարանի յուրաքանչյուր անձի, ինչպես իր հարազատ քրոջն ու եղբորը, քանի որ գիտի, որ նրանք նույնպես ցանկանում են երջանկություն, ինչպես ինքը՝ գրողը ։ «Երջանիկ լինելու արվեստը» գրքի առաջին մասի առաջին գլուխը սկսվում է հետևյալ բառերով․
Դալայ լամայի առաջարկած գաղափարի, բանաձևի իմաստը, ընդհանուր առմամբ, հետևյալն է ․
Գրքի շարունակություն
«Երջանիկ լինելու արվեստը» գրքի հաջողությունից հետո Դալայ լաման հրատարակել է թեմային ու ոճին մոտ գիրք, որը ԱՄՆ-ում յոթ շաբաթ եղել է բեսթսելլեր ։
Գրքի սիքվելը «Աշխատանքի մեջ երջանիկ լինելու արվեստն» է (The Art of Happiness at Work), գրվել է Հովարդ Քաթլերի համահեղինակությամբ։ Գիրքը 2003 թվականին հրատարակվել է անգլերեն, իսկ 2007 թվականին թարգմանվել է ռուսերեն։
2009 թվականին լույս է տեսել «Երջանիկ լինելու արվեստը» շարքի «Անհանգիստ աշխարհում երջանիկ լինելու արվեստը» (The Art of Happiness in a Troubled World) գիրքը ։
Արտաքին հղումներ
Կատեգորիա:1998 գրքեր Կատեգորիա:Երջանկություն
Գերմանական հարց
Գերմանական հարց կամ գերմանական հիմնահարց (Deutsche Frage), Եվրոպայի կարևորագույն աշխարհա-քաղաքական հիմնախնդիրներից մեկը 19-20-րդ դարերում ։
1815-1866 թվականներին Գերմանիայի ներկայիս տարածքում և շրջակա սահմաններում գոյություն են ունեցել շուրջ 37 անկախ գերմանախոս պետություններ, որոնք միավորվել են Գերմանական Միության մեջ։
Որպես արևմուտքի գերմանախոս երկրներին միավորող պետական միավորում՝ պատմության թատերաբեմ է դուրս գալիս Ավստրիական կայսրությունը, որը իր դաշնակիցների օգնությամբ կարողանում է վերամիավորել Գերմանիայի մեծ մասը ։
Հյուսիսգերմանական հողերի միավորման գործում հավակնում էր Պրուսիայի թագավորությունը։ Ե՛վ Ավստրիական կայսրությունը, և՛ Պրուսիան ձգտում էին վերամիավորել Գերմանիան՝ ստեղծելով անկախ պետություն, որն էլ կլիներ նույն ազգին պատկանող և նույն լեզվով խոսացող գերմանացիների հայրենիքը։
Նույն ժամանակների կարևորագույն խնդիրներից էին նաև Իտալիայի վերամիավորման և Սերբիայի անկախության հարցերը։
Սրբազան Հռոմեական կայսրության անկում և գերմանական առաջին հարց
Գերմանական պատմագրության մեջ որպես գերմանական հարցի ծագման ամսաթիվ համարվում է 1806 թվականի օգոստոսի 6-ը՝ Սրբազան Հռոմեական կայսրության անկումը (Սրբազան Հռոմեական կայսրությունը Գերմանիայի պատմության մեջ հայտնի է Առաջին Ռայխ անունով և գերմանացիները այս պետական միավորումը համարում են գերմանական առաջին կայսրությունը)։
Սրբազան Հռոմեական կայսրության անկումից հետո նրա տարածքը բաժանվեց փոքրիկ քաղաք պետությունների միջև։ Այս հիմնախնդրի լուծման համար առաջարկվել է երկու ճանապարհ, որոնցից առաջինը պետք է լուծվեր Ավստրիական կայսրության միջոցով (Մեծ գերմանական ճանապարհ), իսկ մյուսը (փոքրգերմանական)` Պրուսիայի թագավորության։
Ավստրիական կայսրությանը հաջողվեց միավորել գերմանական հողերի մեծ մասը, ինչպես նաև գրավել հարակից հսկայական տարածքներ (Այդ թվում ներկայիս Սլովենիայի, Խորվաթիայի, Սլովակիայի, Հունգարիայի, Չեխիայի, Ավստրիայի և Իտալիայի տարածքները) և ստեղծել մեկ հսկայական պետական միավորում՝ պահպանելով կայսերական տիտղոսը։
Երրորդ Ռայխի անկում և Գերմանիայի հիմնահարց
Հերթական անգամ Գերմանիայի հիմնահարցը դարձավ արդիական, երբ գերմանական երրորդ կայսերական-պետական միավորումը՝ Երրորդ Ռայխը, նույն Նացիստական Գերմանիան, պարտություն կրեց Երկրորդ համաշխարհային պատերազմում, իսկ մայրաքաղաք Բեռլինը և Արևելյան Գերմանիան գրավվեց Խորհրդային Միության կարմիր բանակի կողմից։ Ճապոնիայի կապիտուլյացիայից հետո Գերմանիան և իր դաշնակից երկրները (Իտալիա, Ճապոնիա, Բուլղարիա) մասնատվեցին, իսկ Գերմանիան բաժանվեց դաշնակիցների ազդեցության գոտիների (Ամերիկյան, ֆրանսիական և խորհրդային)։
Շուտով՝ Ֆրանսիան և Ամերիկայի Միացյալ Նահանգները իրենց զորքերը դուրս հանեցին Արևմտյան Գերմանիայից, փոխարենը խորհրդային ազդեցության գոտում հայտնված Արևելյան Գերմանիան (Բեռլին մայրաքաղաքով) վերածվեց նոր սոցիալիստական պետական միավորման՝ Գերմանիայի Դեմոկրատական Հանրապետություն անվան տակ։
Երկու Գերմանիաների միջև կառուցվեց գերմանական պատը, որն էլ համարվում էր կապիտալիզմի և սոցիալիզմի ճամփաբաժանը։ Արևմտյան Գերմանիան ուշքի գալով սկսեց վերականգնել դիվանագիտական հարաբերությունները Ֆրանսիայի, Մեծ Բրիտանիայի և Ամերիկայի Միացյալ Նահանգների հետ։ Ավելի ուշ պետությունները միջև հաստատվեցին դիվանագիտական հարաբերություններ, որից հետո արևմտյան պետությունները սկսեցին սատարել Գերմանիայի վերամիավորմանը։
Այդպիսով երկրորդ անգամ գերմանական հիմնահարցը ստացավ իր հանգուցալուծումը՝ հօգուտ Գերմանիայի։
Արտաքին հղումներ
Կատեգորիա:Ազգային հիմնահարցեր Կատեգորիա:Գերմանիայի պատմություն Կատեգորիա:Քաղաքական շարժումներ Կատեգորիա:19-րդ դարը Գերմանիայում
Էլս Գիամետս
Էլս Գիամետս (Guiamets, Els Guiamets, Els Guiamets), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայնքի կազմում։ Տարածքը կազմում է 12,1 կմ²։ Բնակչությունը՝ 329 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Առեղծված
Առեղծվածային գեղարվեստական գրականությունը կարող է ներառել գերբնական առեղծված, որի լուծումը պարտադիր չէ, որ տրամաբանական լինի, և որում, նույնիսկ, հանցագործություն ներառված չէ։ Այս օգտագործումը տարածված էր 1930-ականների և 1940-ականների ամսագրերում, որոնց վերնագրերը, ինչպիսիք են՝ Դայմ առեղծվածը (Dime Mystery), Հուզիչ առեղծվածը (Thrilling Mystery), և Կծու առեղծվածը (Spicy Mystery), առաջարկում էին այն, ինչ այն ժամանակ բնորոշվում էր որպես` բարդ և տարօրինակ պատմություններ՝ գերբնական սարսափ Գրանդ Գինյոլի (Grand Guignol) երակում։ Դա հակադրվում էր նույն անվանումներով զուգահեռ վերնագրերին, որոնք պարունակում էին սովորական քրեական գեղարվեստական գրականություն։ Այդ իմաստով «առեղծվածի» առաջին օգտագործումը եղել է Դայմ առեղծվածը (Dime Mystery), որը սկիզբ է առել որպես սովորական քրեական գեղարվեստական ամսագիր, բայց 1933-ի վերջին շրջանում անցել է «տարօրինակ սպառնալիքի» ։
Սկիզբը
Առեղծվածային վեպերի ժանրը գրականության մեջ ժամանակակից ձև է, որը ձևավորվել է 19-րդ դարի սկզբից։ Գրագիտության վերելքը սկսվել է անգլիական վերածննդի տարիներից, և, երբ մարդիկ, ժամանակի ընթացքում, սկսել են կարդալ, նրանք իրենց մտածողության մեջ ավելի անհատապաշտ են դարձել։ Իրենց մտածողության մեջ ավելի անհատական լինելով՝ նրանք զարգացնում էին հարգանք մարդկային բանականության և խնդիրներ լուծելու կարողության նկատմամբ ։
Պատճառը, ըստ որի առեղծվածային գեղարվեստական գրականությունը դեռևս 19-րդ դարից չլսված էր, թերևս մասամբ պայմանավորված էր իրական ոստիկանական նյութերի բացակայությամբ։ Նախքան արդյունաբերական հեղափոխությունը, շատ քաղաքներ, լավագույն դեպքում, կարող էին ունենալ ոստիկաններ և գիշերային պահակ։ Բնականաբար, ոստիկանը տեղյակ կլիներ քաղաքի յուրաքանչյուր անհատի մասին, և հանցագործությունները կա՛մ արագ կբացահայտվեին, կա՛մ ամբողջովին կքողարկվերին։ Երբ քաղաքները դարձան մարդաշատ, ոստիկանական ուժերը դարձան օրինական, և հետախույզների կարիքը նկատելիորեն զգացվեց, այդպիսով առաջացավ առեղծվածային վեպը ։
Ժամանակակից առեղծվածային գեղարվեստական գրականության վաղ ստեղծագործությունը՝ «Das Fräulein von Scuderi» հեղինակ՝ Հոֆման (E.T. A. Hoffmann) (1819), ինչպես, հավանաբար, Վոլտերի Զադիգը (1747) ազդեցություն են թողել Էդգար Ալլան Պոյի «Սպանությունները Մորգ փողոցում» (1841) վրա։ Ուիլկի Քոլինզի « Սպիտակազգեստ կինը » վեպը լույս է տեսել 1860 թվականին, մինչդեռ « Լուսնաքարը » (1868) հաճախ համարվում է նրա գլուխգործոցը։ 1887 թվականին Արթուր Կոնան Դոյլը ներկայացրեց Շերլոկ Հոլմսին, ում առեղծվածները, ինչպես ասում են, միակ պատասխանատուն են այս ժանրի հսկայական ժողովրդականության համար։ 1901 թվականին Մորիս Լեբլանը ստեղծեց ջենթլմեն կողոպտիչ Արսեն Լյուպենին, ում ստեղծագործական երևակայությունը մրցակցում էր Շերլոկ Հոլմսի «դեդուկցիայի» հետ, որը արհամարհաբար ներառված էր որոշ լյուպինյան պատմություններում` ակնհայտ կեղծանուններով։ Ժանրը սկսեց ընդլայնվել դարասկզբի մոտ՝ դրամային վեպերի և ամսագրերի մշակմամբ։ Գրքերը հատկապես օգնեցին ժանրին, քանի որ 1920-ականներին շատ հեղինակներ գրում էին այդ ժանրում։ 1920-ական թվականներին առեղծվածային գեղարվեստական գրականության մեջ կարևոր ներդրումն էր Էդվարդ Ստրեյթմեյերի կողմից անչափահասների առեղծվածի զարգացումը։ Ստրեյթմեյերը սկզբնապես մշակել և գրել է Հարդի Բոյսի և Նենսի Դրյուի առեղծվածները՝ գրված համապատասխանաբար Ֆրանկլին Վ. Դիքսոնի և Քերոլին Քինի կեղծանուններով (և հետագայում գրվել են նրա դստեր՝ Հարիետ Ադամսի և այլ հեղինակների կողմից)։ 1920-ականները նաև ծնունդ տվեցին բոլոր ժամանակների ամենահայտնի առեղծվածային հեղինակներից մեկին՝ Ագաթա Քրիստիին, ում գործերից են՝ « Սպանություն արևելյան ճեպընթացում » (1934), « Մահ Նեղոսի վրա» (1937), և աշխարհում ամենաշատ վաճառվող առեղծվածը՝ «Եվ ոչ ոք չմնաց» (1939)․
21-րդ դար
Առեղծվածային գեղարվեստական գրականության նկատմամբ հետաքրքրությունը շարունակվում է մինչ օրս տարբեր հեռուստահաղորդումների, որոնք օգտագործել են առեղծվածային թեմաներ, և բազմաթիվ անչափահասների և մեծահասակների վեպերի հիման վրա, որոնք շարունակում են հրատարակվել։ Որոշակի համընկնումներ կան «թրիլլեր» կամ «կասկած»վեպերի միջև, և այդ ժանրերի հեղինակները կարող են իրենց առեղծվածային վիպասաններ համարել։ Կոմիքսները և գրաֆիկական վեպերը շարունակել են ավանդույթը, իսկ ֆիլմերի ադապտացիաները վերջին ժամանակներում օգնեցին ժանրը կրկին հանրաճանաչ դարձնելուն ։
Դետեկտիվ գեղարվեստական գրականություն
Դետեկտիվ պատմությունը որոշ նմանություններ ունի առեղծվածային գեղարվեստական գրականության հետ, քանի որ այն նույնպես ունի առեղծված, որը պետք է լուծվի, կան հուշումներ և դետեկտիվ ավարտ, բայց տարբերվում է մի քանի կետերով։ Շերլոկ Հոլմսի պատմվածքների մեծ մասում չկան կասկածյալներ, մինչդեռ առեղծվածային գեղարվեստական գրականությունը, ի հակադրում դրան, պարունակում է մեծ թվով կասկածյալներ։ Ինչպես նշվեց, դետեկտիվ պատմությունների հիմքում պրոֆեսիոնալ և ավելի վաղ գրված դետեկտիվ պատմություններն են, մինչդեռ առեղծվածային գրականության մեջ գրեթե բացառապես ներկայացվում են սիրողական դետեկտիվները։ Վերջապես, դետեկտիվ պատմությունները կենտրոնանում են հետախուզությունների վրա, և այն մասին, թե ինչպես է բացահայտվել հանցագործությունը, մինչդեռ առեղծվածային գեղարվեստական գրականությունը կենտրոնանում է հանցագործի ինքնության և հանցագործության կատարման վրա։
Ճշմարիտ հանցագործություն
Ճշմարիտ հանցագործությունը գրական ժանր է, որը պատմում է իրական մարդկանց կողմից կատարված իրական հանցագործությունների մասին՝ գրեթե կիսով չափ կենտրոնանալով սերիական մարդասպանների վրա։ Շատերի կողմից քննադատվելով, որպես անզգայուն վերաբերմունք նրանց նկատմամբ, ովքեր անձամբ ծանոթ են միջադեպերին՝ այն հաճախ դասակարգվում է որպես անպիտան մշակույթ։ Հիմնվելով իրականության վրա՝ այն ավելի շատ նմանություններ ունի վավերագրության հետ, քան առեղծվածային ժանրի հետ։ Ի տարբերություն նման գեղարվեստական գրականության, այն առանձնապես չի կենտրոնանում հանցագործի ինքնության վրա, բայց հաճախ ընդգծում է, թե ինչպես է բռնվել հանցագործը և նրանց դրդապատճառները կատարած գործողությունների հետևում։
Հարմարավետ առեղծվածներ
Հարմարավետ առեղծվածները սկսվել են 20-րդ դարի վերջին՝ որպես Ոսկե դարաշրջանի մարդկանց վերահայտնագործություն. այս վեպերը հիմնականում բացառում են բռնությունը և լարվածությունը, և հաճախ ներկայացվում են կին սիրողական դետեկտիվների կողմից։ Ժամանակակից հարմարավետ առեղծվածները հաճախ, բայց ոչ պարտադիր, հումորային և թեմատիկ են։ Այս ժանրը ներառում է նվազագույն բռնություն, սեքսուալ և սոցիալական նշանակություն, իսկ լուծումը ձեռք է բերվել ինտելեկտով, պատվավոր և լավ դաստիարակված կերպարներով, այլ ոչ թե ոստիկանական ընթացակարգով։ Սպանությունները հաճախ կատարվում են ավելի քիչ դաժան գործիքներով, ինչպիսիք են թույնը, և հասցված վերքերը հազվադեպ են օգտագործվում որպես հուշումներ։ Գրողներն, ովքեր ժանրը նորարարական և հանրաճանաչ դարձրին, Ագաթա Քրիստին, Դորոթի Լի Սայերսը և Էլիզաբեթ Դեյլին են։
Իրավական թրիլլեր
Իրավաբանական թրիլլերը կամ դատարանային վեպը նույնպես առնչվում է դետեկտիվ գեղարվեստական գրականությանը։ Արդարադատության համակարգն ինքնին միշտ հանդիսանում է այս գործերի հիմնական մասը, երբեմն գրեթե գործում է որպես հերոսներից մեկը։ Այդպիսով իրավական համակարգը ապահովում է իրավական թրիլլերի շրջանակը նույնքան, որքան ժամանակակից ոստիկանական աշխատանքի համակարգը ոստիկանական ընթացակարգերը։ Իրավական թրիլլերը սովորաբար սկսում է իր գործընթացը հետաքննության ավարտից հետո՝ դատական գործընթացներով, ինչը հաճախ հանգեցնում է հետաքննության նոր անկյունի, որպեսզի հասնի վերջնական արդյունքի, որը տարբերվում է քննիչների կողմից ի սկզբանե մշակվածից։ Իրավական թրիլլերում դատական գործընթացները շատ ակտիվ, կարելի է ասել, վճռորոշ դեր են խաղում գործի վերջնական լուծման մեջ։ Էրլ Սթենլի Գարդները 20-րդ դարում հանրահռչակեց դատարանի վեպը իր Փերի Մեյսոն շարքով։ Իրավաբանական թրիլլերների ժամանակակից հեղինակներից են Մայքլ Քոնելին, Լինդա Ֆերշտեյնը, Ջոն Գրիշեմը, Ջոն Լեսկրոարտը, Փոլ Լևինը, Լիզա Սքոթոլայնը և Սքոթ Թուրոն։
Ոստիկանության ընթացակարգը
Բազմաթիվ դետեկտիվ պատմությունների գլխավոր հերոսները ոստիկաններ են։ Այս պատմությունները կարող են տարաբնույթ լինել, բայց շատ հեղինակներ փորձում են իրատեսորեն պատկերել մի խումբ ոստիկանների սովորական գործունեությունը, որոնք հաճախ աշխատում են միաժամանակ մեկից ավելի դեպքերի վրա։ Այս պատմություններից մի քանիսը դետեկտիվ վեպեր են, մյուսներում հանցագործը ակնհայտ է, և այդ դեպքը բավարար ապացույցներ ձեռք բերելու դեպք է։
1940-ականներին ոստիկանական ընթացակարգը զարգացավ որպես դետեկտիվ գեղարվեստական գրականության նոր ոճ։ Ի տարբերություն Քրիստիի, Չանդլերի և Սփիլեյնի հերոսների, ոստիկանության դետեկտիվը ենթարկվում էր սխալի և սահմանափակվում էր կանոններով և կանոնակարգերով։ Ինչպես Գարի Հուասլադենն է ասում Places for Dead Bodies-ում, «ոչ բոլոր հաճախորդներն էին անհագ ռումբ, և միշտ կյանք կար աշխատանքից դուրս»։ Ոստիկանության դատավարության հետախույզն անում է այն, ինչ անում են ոստիկանները հանցագործին բռնելու համար։ Գրողների թվում են Էդ ՄակԲեյնը, Փի Դի Ջեյմսը և Բարթոլոմի Գիլը։
Հաոու բռնություն
Շրջված դետեկտիվ պատմությունը, որը նաև հայտնի է որպես «հաոու բռնություն», սպանության առեղծվածային գեղարվեստական կառույց է, որտեղ հանցագործության կատարումը ցուցադրվում կամ նկարագրվում է սկզբում՝ սովորաբար ներառելով հանցագործի ինքնությունը։ Այնուհետև պատմությունը նկարագրում է առեղծվածը լուծելու դետեկտիվի փորձը։ Կարող են լինել նաև օժանդակ հանելուկներ, օրինակ՝ ինչու է կատարվել հանցագործությունը, և դրանք բացատրվում կամ լուծվում են պատմության ընթացքում։ Այս ձևաչափը հակառակն է առավել բնորոշ «դետեկտիվ վեպ»-ին, որտեղ հանցագործություն կատարողի բոլոր մանրամասները չեն բացահայտվում մինչև պատմության գագաթնակետը։
Հիասքանչ գիտաֆանտաստիկ
Մարտին Հյուիթը, որը ստեղծվել է բրիտանացի գրող Արթուր Մորիսոնի կողմից 1894 թվականին, գեղարվեստական մասնավոր դետեկտիվի ժամանակակից ոճի առաջին օրինակներից է։ Այս կերպարը նկարագրվում է որպես «Յուրաքանչյուր մարդ» դետեկտիվ, որը կոչված է մարտահրավեր նետել Հոլմսի ներկայացրած դետեկտիվին՝ որպես սուպերմենին։
1920-ականների վերջերին Ալ Կապոնեն և խառնամբոխը ոչ միայն վախ էին ներշնչում, այլև մեծ հետաքրքրություն էին առաջացնում ամերիկյան հանցավոր աշխարհի նկատմամբ։ Հանրաճանաչ գեղարվեստական ​​ամսագրերը, ինչպիսին է «Black Mask»-ը, կապիտալիզացրել են դա, քանի որ այնպիսի հեղինակներ, ինչպիսին է Քերոլ Ջոն Դեյլին, հրապարակել են բռնի պատմություններ, որոնք կենտրոնացած են հանցագործների շուրջ անկարգությունների և անարդարության վրա, այլ ոչ թե հանցագործության հիմքում ընկած հանգամանքների վրա։ Շատ հաճախ իրական առեղծված նույնիսկ գոյություն չուներ. գրքերը պարզապես պտտվում էին արդարադատության շուրջ, ովքեր արժանի էին կոշտ վերաբերմունքի, ինչը նկարագրված էր բացահայտ մանրամասնորեն։ Այս գրողների նկարագրած ընդհանուր թեման արտացոլում էր «բուն Ամերիկայի փոփոխվող դեմքը»։
1930-ականներին մասնավոր աչքի ժանրը ամբողջ սրտով ընդունվեց ամերիկացի գրողների կողմից։ Այս ոճի հիմնական ներդրողներից մեկը Դաշիլ Համեթն էր՝ իր հայտնի մասնավոր հետախույզ կերպարով՝ Սեմ Սփեյդով։ Քրեական գեղարվեստական գրականության նրա ոճը հայտնի դարձավ որպես «հիասքանչ գիտաֆանտաստիկ», որը նկարագրվում է որպես ժանր, որը «սովորաբար վերաբերում է հանցավոր գործունեությանը ժամանակակից քաղաքային միջավայրում, անջատված նշանների և անանուն օտարների աշխարհում»։ «Խիստ և երբեմն էլեգանտ լեզվով պատմված նոր հերոս-դետեկտիվների անզգայացած աչքերով այս պատմությունները ամերիկյան ֆենոմեն էին»։ Բեսթսելերների հեղինակ Մայքլ Քոնելլիի խոսքերով, «Չանդլերը Համեթին վերագրել է առեղծվածը հյուրասենյակից հանելու և այն տեղադրելու փողոցում, որտեղ, որ պատկանում է» ։
Պատմական առեղծված
Այս ստեղծագործությունները տեղի են ունենում հեղինակի տեսանկյունից պատմական համարվող ժամանակաշրջանում, և կենտրոնական սյուժեն ներառում է առեղծվածի կամ հանցագործության (սովորաբար սպանություն) բացահայտում։ Թեև այս ժանրերը համակցող ստեղծագործություններ գոյություն են ունեցել առնվազն 20-րդ դարի սկզբից, շատերը վերագրում են Էլիս Փիթերսի «Կադֆայելի քրոնիկները»-ին (1977–1994) այս ժանրը հանրահայտ դարձնելու համար։
Փակ սենյակի առեղծվածը
Կողպված սենյակի առեղծվածը դետեկտիվ գեղարվեստական գրականության ենթաժանր է։ Հանցագործությունը՝ գրեթե միշտ սպանությունը, կատարվում է այնպիսի հանգամանքներում, երբ հանցագործի համար անհնարին էր թվում հանցագործությունը կատարելը և/կամ խուսափել հայտնաբերելուց՝ հանցանքի վայր մտնելու և դուրս գալու ընթացքում։ Ժանրը հիմնադրվել է 19-րդ դարում։ Պոյի «Սպանությունները Մորգ փողոցում» (1841) համարվում է առաջին կողպված սենյակի առեղծվածը։ Այդ ժամանակից ի վեր այլ հեղինակներ օգտագործել են այս սխեման։ Ջոն Դիքսոն Քարրը ճանաչվել է ժանրի վարպետ, իսկ նրա «Դատարկ մարդը» (The Hollow Man) ճանաչվել է 17 առեղծվածային հեղինակներից և գրախոսներից կազմված խմբի կողմից որպես բոլոր ժամանակների լավագույն կողպված սենյակի առեղծվածը 1981 թվականին ։ Հանցագործությունը սովորաբար ներառում է հանցագործության վայր, որտեղ ոչ մի կերպ չի նշվում թե ինչպես կարող էր ներխուժողը մտնել կամ դուրս գալ, այսինքն՝ փակ սենյակ։ Հետևելով դասական դետեկտիվ գեղարվեստական գրականության այլ ավանդույթներին, ընթերցողին սովորաբար ներկայացվում է գլուխկոտրուկը և բոլոր հուշումները, և խրախուսվում է լուծել առեղծվածը, նախքան լուծումը կհայտնվի դրամատիկ գագաթնակետում։
(8404) 1995 AN
(8404) , աստերոիդ աստերոիդների գոտի ներքին մասում։ Հայտնաբերվել է 1995 թվականի հունվարի 1-ին Թիմոտի Սպարի կողմից Կատալինա կայանում ։
Միջին հեռավորությունը Արեգակից կազմում է 1,968274 ա. մ., առավելագույնը մոտենում է 1,8167 ա. մ. հեռավորության վրա և հեռանում 2,1199 ա. մ. ։ Արեգակի շուրջ մեկ ամբողջական պտույտ է կատարում 1008,62 երկրային օրվա ընթացքում, իր ուղեծրով շարժվելով միջինում 0,356924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,1° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Թիմոտի Սպարի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Ֆյոդորովկա (գյուղ, Արտյոմովսկի շրջան)
Ֆյոդորովկա (Федорівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Ֆյոդորովկա գյուղում բնակվում էր 410 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Ճամբարակ (համայնք)
Ճամբարակ, համայնք Գեղարքունիքի մարզում։ Ներառում է Ճամբարակ, Այգուտ, Անտառամեջ, Գետիկ, Դպրաբակ, Թթուջուր, Կալավան, Ձորավանք, Մարտունի,  և Վահան  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով  ։ Կենտրոնը Ճամբարակ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Բնակչություն
Ճամբարակ համայնքը ստեղծվել է Ճամբարակ, Այգուտ, Անտառամեջ, Գետիկ, Դպրաբակ, Թթուջուր, Կալավան, Ձորավանք, Մարտունի  և Վահան համայնքների միավորումից։ Համայնքի բնակչությունը կազմում է 12,411 մարդ։
Ծանոթագրություններ
Կատեգորիա:Գեղարքունիքի մարզի համայնքներ
Հարրի Փոթերը և Հրե գավաթը
Հարրի Փոթերը և Կրակի Գավաթը
Ջեք ՄաքԳի
Ջեք ՄաքԳի (Jack McGee, ), ամերիկացի դերասան, որը նկարահանվել է ավելի քան  100 կինոֆիլմերում և հեռուստասերիալներում ։
Կյանքը և կարիերա
ՄաքԳին ծնվել է  Նյու Յորքի Հարավային Բրոնքս թաղամասում և եղել է ընտանիքի 8 երեխաներից ամենափոքրը։ Նա հաճախել է Բրոնքսի կարդինալ Հեյսի անվան միջնակարգ դպրոցը,  որտեղ եղել է դասարանի ավագը, նաև խաղացել է ֆուտբոլային թիմում և միաժամանակ եղել The Young Rascals խմբի անդամների ոչ հիմնական կազմում։
2006 թվականին Reservoir Dogs վիդեո խաղում ՄաքԳին հնչյունավորել է պարոն Ուայթին։ Հեռուստատեսության ամենանշանակալից դերերից մեկը հրշեջ խոհարար Ջերրի Ռայլլին է՝ «Փրկիր Ինձ» հեռուստասերիալում, որը նա խաղացել է երեք սեզոնի ընթացքում։ Նաև նկարահանվել է այնպիսի շոուներում, ինչպիսիք են «Ընդհանուր գործը» (կապիտան Մայք Սատտոն) և «Անհաջողակը» (Բերթ)։
Անձնական կյանք
ՄաքԳիի առաջին կնոջ անունը Էյլի է եղել, իսկ երկրորդ կինը Ստեֆանի ՄաքԳին էր ։
ՄաքԳին տարել է հաստ աղու քաղցկեղ.
Հղումներ
Կատեգորիա:Փետրվարի 2 ծնունդներ Կատեգորիա:1949 ծնունդներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի տղամարդ կինոդերասաններ
Թադևոսյան
Թադևոսյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Հունարեն հիմքով ազգանուններ Կատեգորիա:Ասորերեն հիմքով ազգանուններ Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Կերո
Կերո (իսպ․՝ Quero) մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա կազմի մեջ։ Մունիցիպալիտետը գտնվում է Կամպո դե Սան Խուան շրջանի կազմում։
Արտաքին հղումներ
Կատեգորիա:Իսպանիայի քաղաքներ
Նախկիններ (Ֆրանսիական հեղափոխություն)
Նախկիններ (ci-devant), հետհեղափոխական Ֆրանսիայում ազնվականներ, որոնք հրաժարվել են ճանաչել Ֆրանսիական հեղափոխության ընթացքում Ֆրանսիայում տեղի ունեցած քաղաքական, մշակութային և սոցիալական փոփոխությունները։ Նրանց հաճախ առանձնացնում էին ինչպես վարվելակերպի հատուկ ձևի, այնպես էլ քաղաքական հայացքների համար, որոնցում նրանք հավատարիմ են մնացել նախահեղափոխական Ֆրանսիայի հայացքներին և արժեքներին։
Պատմություն
«Նախկին» տերմինը (ci-devant) սկսել է կիրառվել ֆրանսիական բարձրագույն դասի ներկայացուցիչների նկատմամբ այն բանից հետո, երբ նրանք կորցրել են իրենց տիտղոսներն ու արտոնությունները Ֆրանսիական հեղափոխության ժամանակ։ Չնայած առաջին հանրապետությունում ազնվական տիտղոսների պաշտոնական վերացմանը, արիստոկրատների մեծ մասը չէր ընդունում այս քայլի օրինականությունը։ Մինչ այժմ Ֆրանսիայում կան ազնվական կոչումներ ունեցող ընտանիքներ ։
Հեղափոխական դարաշրջանում նվաստացուցիչ իմաստ էր ներդրվում «նախկին» տերմինի մեջ, քանի որ այն սովորաբար օգտագործվում էր ազնվականության նկատմամբ թշնամական մարդկանց կողմից։ Օրինակ՝ «նախկին կոմս» կարող էին ասել մի մարդու մասին, որը «հին ռեժիմի» ժամանակ կրում էր կոմսի կոչում, իսկ հեղափոխության ժամանակ դարձել էր հասարակ քաղաքացի։ Տերմինը կարող էր օգտագործվել նաև սոցիալական երևույթների ռոյալիստական կամ արիստոկրատական բնույթն ընդգծելու համար, օրինակ՝ «Կոբլենցի նախկինները»։ Կոբլենցն այն վայրն էր, որտեղ հավաքվում էին բազմաթիվ արիստոկրատներ, որոնք փախչում էին հեղափոխության առաջին երկու տարիների ընթացքում, և որտեղ մշակվում էին միապետությունը վերականգնելու ծրագրերը։
Ֆրանսերենում տերմինը դեռ պահպանում է իր բացասական երանգը։ Նրանք, ովքեր չեն համակրում հեղափոխություններին, օգտագործում են «հին ազնվականություն» տերմինը՝ նկատի ունենալով արիստոկրատիան, որը գոյություն ուներ մինչև 1789 թվականը, որպեսզի այն տարբերվի ավելի ուշ ազնվականությունից, որը ստեղծվել է Նապոլեոն Բոնապարտի կողմից առաջին ֆրանսիական կայսրությունում կամ Լուի XVIII-ի և Շառլ X-ի կողմից Բուրբոնների վերականգնման ժամանակ։
Ծանոթագրություններ
Կատեգորիա:Ֆրանսիական հեղափոխության քաղաքական խմբավորումներ
Անյու
Անյու (Анью), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Վոլ գետի ձախ ափին՝ 30 կմ հեռավորության վրա։ Գետի երկարությունը կազմում է 38 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Հովհաննես Կլիմակոս
Հովհաննես Կլիմակոս (Ἰωάννης τῆς Κλίμακος, նաև հայտնի է որպես Հովհաննես Սանդուղք, Հովհաննես Սքոլաստիկոս և Հովհաննես Սինայեցի, ), 7-րդ դարի քրիստոնեական աստվածաբան, փիլիսոփա, Սինայ լեռան վրա գտնվող Սուրբ Եկատերինայի վանքի վանահայր։ Նա պաշտվում է որպես սուրբ՝ Հռոմի կաթոլիկ, Հույն և արևելյան «ուղղափառ» եկեղեցիների կողմից։ Առավելապես հայտնի է որպես «Սանդուղք» երկի հեղինակ, որտեղ նա խտացված կերպով ներկայացնում է եգիպտական վանքերի հոգևոր և ասկետիկ ավանդույթները։ Այն նաև համարվում է քրիստոնեական բարոյական կատարելության հասնելու ուղեցույց։ Սկզբնապես գրված լինելով հարևան մենաստանի վանականների համար՝ «Սանդուղքը» արագորեն դարձավ բյուզանդական հոգևոր գրականության առավել ընթերցվող և սիրված գրքերից մեկը։ Ներկայումս էլ այս գիրքը լայնորեն տարածված է ուղղափառ եկեղեցիների քրիստոնյաների շրջանում։ Այն հատկապես ընթերցվում է Մեծ Պահքի շրջանում՝ նախքան Զատիկը։
Կատեգորիա:Քրիստոնյա աստվածաբաններ Կատեգորիա:Եկեղեցու հայրեր
Տեզերո
Տեզերո  (Tesero), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։